पाएं अपने शहर की ताज़ा ख़बरें और फ्री ई-पेपरडाउनलोड करें
जोधपुर/बाड़मेर। बाड़मेर जिले के बाछड़ाऊ गांव के निकट सोडिय़ार गांव की सरहद में शुक्रवार सुबह भारतीय वायुसेना का लड़ाकू विमान मिग- 21 दुर्घटनाग्रस्त हो गया। उत्तरलाई वायुसेना स्टेशन से उड़ान भरने के करीब 10 मिनट बाद ही विमान में तकनीकी खराबी आ जाने के बाद पायलट पैराशूट से कूद गया। इसके बाद विमान कुछ दूर जाकर एक सूने खेत में गिर गया। इसके साथ ही विमान में आग लग गई। पायलट को हेलिकॉप्टर से जोधपुर लाया गया तथा यहां मिलिट्री हॉस्पिटल में भर्ती कराया गया है, जहां उसे चौबीस घंटे तक ऑब्जरवेशन में रखा जाएगा। रक्षा प्रवक्ता कर्नल एसडी गोस्वामी का कहना है कि हादसे में पायलट पूरी तरह सुरक्षित है तथा एयरफोर्स ने कोर्ट ऑफ इंक्वायरी के आदेश दे दिए हैं।
जानकारी के अनुसार उत्तरलाई वायुसेना स्टेशन से एक मिग- 21 ने सुबह नौ बजे नियमित अभ्यास के लिए उड़ान भरी। एनएच- 15 पर बाछड़ाऊ से पश्चिम की तरफ छह किमी अंदर की ओर से सोडिय़ार गांव के पास विमान में तकनीकी खराबी आ गई। पायलट तुरंत पैराशूट से कूद गया। वहीं, मिग वहां से करीब छह किमी आगे जाकर सोडिय़ार गांव के खेत में गिरा। गनीमत रही कि मिग पास स्थित आबादी क्षेत्र तथा ढाणियों पर जाकर नहीं गिरा, अन्यथा बड़ा हादसा हो सकता था।
घटना के बाद आस-पास के गांवों के लोग एकत्रित हो गए। इस दौरान वायुसेना ने पूरे क्षेत्र को अपने कब्जे में ले लिया। वायुसेना अधिकारियों ने मौके से विमान का ब्लेक बॉक्स भी जब्त कर लिया है। केयर्न इंडिया की फायर ब्रिगेड ने मौके पर पहुंच आग पर काबू पाया। आग से खेत में उगे खेजड़ी व जाल का वृक्ष तथा वनस्पति खाक हो गई।
आगे की स्लाइड्स में पढ़ें कैसे इस स्टील मैन ने भारत-पाक युद्ध में छुड़ाए थे दुश्मनों के छक्के...
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn